
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01192/2013-04
14.02.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 14.02.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У БЕОГРАДУ-ПРАВНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 67,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 101729152, Матични број: 07032579,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ПРАВНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 67,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 24.06.2013. године поднела захтев за акредитацију  под бројем 612-00-01192/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ПРАВНИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Основни задаци и циљеви високошколске установе
Основна задатак установе је образовање кадрова за послове у области државне управе и привреде. Он је сажет и формално усвојен. Циљеви конкретни и произилазе из основног задатка установе. Активности су у складу са основним задацима и стратешки је планирано да се циљеви унапређују у будућности. У реализацији наставних и других садржаја се руководи општим принципима на којима почива европски образовни систем

2. Планирање и контрола
Установа врши континуирано планирање и контролу свих облика образовних, научних и истраживачких активности у оквиру своје делатности. Посебна пажња се посвећује контроли наставног процеса и планирању научно-истраживачког рада и развоју научно-истраживачког подмлатка. Усвојени су План рада установе и годишњи извештај установе који се примењују и доступни су јавности. Високошколска установа редовно и систематично контролише испуњавање основних  задатака и сачињава извештај који је доступан јавности.

3. Организација и управљање
Статутом установе предвиђени су орган управљања, орган пословођења, стручни органи и Студентски парламент. и систем управљања који обезбеђују постизање задатака и циљева високошколске установе. Достављен је Статут и Списак чланова Савета високошколске установе, као и Правилник о унутрашњој организацији и систематизацији послова и радних места.

4. Студије
Студијски програми који се спроводе на  установи имају јасну структуру која подразумева назив, врсту студија, методе учења и начин провере знања, исходе процеса учења, стручни односно академски назив, услове за упис на студијски програм, листу обавезних студијских подручја, бодовну вредност сваког предмета (ЕСПБ).

5. Научно-истраживачки рад
Факултет тренутно учествује у реализацији осам пројеката. Од посебног значаја је пројект Правног факултета „Развој правног система Србије и хармонизација са правом Европске уније“  у који су укључени сви наставници и сарадници Факултета. Факултет научноистраживачке активности спроводи плански у складу са Програмом научно-истраживачког рада. Установа систематски прати и оцењује обим и квалитет истраживачког рада наставника и сарадника. Резултати су усклађени са циљевима програма и укључују се у наставни процес.

6. Наставници и сарадници
Установа располаже са 126 наставника и сарадника ангажованих са пуним радним временом. По потреби, Факултет ангажује и стручњаке из праксе, предаваче из иностранства и наставнике других високошколских установа. Укупан број наставника и сарадника запослених на Факултету довољан је за квалитетно испуњење свих наставних обавеза, при чему просечно недељно ангажовање наставника не прелази 11 часова, односно 10 часова активне наставе када је у питању сарадник. Научне и стручне квалификације наставног особља на установи одговарају нивоу њихових задужења. 

7. Ненаставно особље
Установа има квалификовано особље за обављање библиотечких и послова информационих система. Структура и школске спрема особља за обављање секретарских послова и послова студентске службе усклађена је са прописним стандардима за акредитацију високошколских установа.

8. Студенти
Правни факултет сваке године расписује конкурс за упис нових студената. Конкурс садржи број студената који се могу уписати, услове за упис, елементе за рангирање кандидата, поступак спровођења конкурса, начин и рокове за подношење жалбе на утврђени редослед, као и висину школарине коју плаћају студенти чије се студирање не финансира из буџета. Високошколска установа систематски прати успех студената и њихово напредовање на сваком од студијских програма са циљем одређења адекватног критеријума усклађеног са захтевима реформисаног високог образовања и анализе узрока незадовољавајућег успеха студената. 

9. Простор и опрема
Правни факултет данас располаже са бруто простором од 15.000 м². Факултет има седам амфитеатара, десетак учионица и семинарских соба са укупним бројем од око 3.000 места за седење. Просторије у којима се одвија настава опремљене су модерном опремом. Посебне просторије обезбеђене су наставно особље, као и за потребе секретаријата, студентске службе, административно и помоћно особље. Простор и опрема задовољавају одговарајуће урбанистичке, техничко технолошке, хигијенске и здравствено сигурносне услове. Установа је задовољавајуће опремљена савременом технолошком опремом за извођење процеса наставе и управљање.

10. Библиотека, уџбеници и информациона подршка
Библиотека Правног факултета Универзитета у Београду једна је од најстаријих високошколских библиотека и најбогатија правна библиотека на овим просторима са 503.613 библиотечке јединице. Установа поседује информациони систем и 2 студентске рачунарске учионице и 3 компјутерске лабораторије са укупно 88 места.

11. Извори финансирања
Приходи које остварује Факултет су довољни за дугорочну успешну реализацију свих студијских програма. Висока школа води планску финансијску политику. Финансијски план је јавно доступан.

12. Унутрашњи механизми за осигурање квалитета
Општим актима Правног факултета у Београду јасно је дефинисана стратегија обезбеђења квалитета, како наставних тако и ваннаставних активности, услова рада и студирања. Као помоћна стручна и саветодавна тела Декана, Наставно-научног већа и Савета Факултета образоване су Комисија а обезбеђење и унапређење квалитета, Комисија за праћење и унапређење квалитета наставе и Веће година. Постоји систем самовредновања који се периодично спроводи уз активно учествовање студената и у којем се разматра  оцена студената о квалитету наставног процеса У Комисији за квалитет се налази један представник студената.

13. Јавност у раду.

Јавно су објављени основни задаци, циљеви, очекивани образовни исходи, опис студијских програма и други релевантни подаци. Јавно је објављена листа наставника и сарадника са подацима о њиховим квалификацијама и ангажовању у високошколској установи.
1. Број наставника на установи= 98

Број наставника са пуним радним временом= 89

Број наставника са непуним радним временом= 9

2. Број сарадника на установи= 37

Број сарадника са пуним радним временом= 37

Број сарадника са непуним радним временом= 0

3. Број програма= 1 ОАС + 2 МАС + 1 ДС

4. Укупан број студената на свим годинама= 6.724

5. Просечно оптерећење наставника на установи= 6,47

6. Просечно оптерећење сарадника на установи= 8,47

7. Број наставника са укупним оптерећењем већим од 12= 0

8. Проценат наставе коју држе наставници са пуним радним временом= 97%

9. Бруто простор= 15.000 м2
10. Просечан простор по студенту= 2,23 м2 

11. Број књига у библиотеци= 503.613

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ПРАВНИ ФАКУЛТЕТ има укупно 89 наставника са пуним радним временом,  9 наставника са непуним радним временом,  37 сарадника, 15.000 м2 бруто  простора за извођење наставе за укупно 6724 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У БЕОГРАДУ-ПРАВНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 67,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 101729152, Матични број: 07032579, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

